གསར་འགོད་པས་རྒྱ་གར་ལྷོ་ཕྱོགས་ཀྱི་བྱང་ཆུང་ཆོས་གླིང་གི་བཙུན་མ་བསྟན་འཛིན་སྒྲོལ་དཀར་ལགས་སུ་ཡིག་རྒྱུགས་སྐོར་སྐད་ཆ་དྲིས་པར།ངའི་དགེ་བཤེས་མའི་ཡིག་རྒྱུགས་ད་ལོ་མཐའ་མ་ཆགས་ཡོད་པ་རེད།ནམ་རྒྱུན་ལྟ་བཞིན་ཡོད་པའི་གཞུང་དེ་ཙམ་ཁག་པོ་བྱུང་མ་སོང་།དེ་མིན་ཡན་ལག་སློབ་ཚན་གྱི་ཚན་རིག་ལ་སོ་སོས་རང་སྦྱོང་ལྟ་བུ་བྱེད་དགོས་ཀྱི་ཡོད་སྟབས་ཏོག་ཙམ་དཀའ་ལས་བྱུང་སོང་།སྤྱིར་ང་ཚོའི་བཙུན་དགོན་ནང་ཚན་རིག་དགེ་རྒན་ཡོད་པ་རེད་དེ།ང་ཚོ་དགེ་བཤེས་མའི་ཡིག་རྒྱུགས་སྤྲོད་མཁན་ཡིན་རྐྱེན་དམིགས་བསལ་གྱིས་བསླབ་མཁན་དེ་འདྲ་ཡོད་པ་མ་རེད།ཅེས་དང་།དགེ་བཤེས་མའི་རྒྱུགས་སྤྲོད་ནང་མ་ཞུགས་སྔོན་དུ་ལོ་༡༧ཙམ་ལ་སློབ་གཉེར་བྱས་པ་དང་།དེ་ནས་ལོ་བཞི་རིང་གཞུང་ཆེན་ཁག་ལ་སློབ་གཉེར་བྱེད་པའི་གོ་སྐབས་རག་པ་དེ་སྐལ་པ་བཟང་པོ་རེད་བསམ་སྟེ།ཧ་ཅང་དགའ་ཚོར་ཆེན་པོ་ཡོང་གི་འདུགཅེས་བརྗོད་བྱུང་།